I 2002 overtog museet også den københavnske bogiebivogn KS 1531 fra 1931 fra [[Lergravsparkens Skole|Sundpark Skole]], hvor den havde været fungeret som legeplads siden udrangeringen i 1970.<ref>[http://www.vognstyrer.dk/Sporvogne/KS/Vogne/1501-1583/1531/KS1531.htm ''Københavns Sporveje - KS 1531''], Vognstyrer.dk. Besøgt 25. december 2020.</ref> På det tidspunkt var den en af de sidste vogne, der var tilbage af dem, der var blevet opsat ved forskellige skoler og institutioner ved sporvejsdriftens ophør i København. Grundet dens tilstand kunne den dog ikke umiddelbart bruges til hverken drift eller udstilling.<ref>''Julearrangementet sætter ny rekord'' af Svend Christensen. BYtrafik 1/2002, s. 7.</ref><ref>''Sporvejsmuseet Skjoldenæsholm Årsberetning 25. driftsår, 2002'' under redaktion af Per Søegaard. Sporvejshistorisk Selskab, 2003. S. 34.</ref> Skolen fik efterfølgende en legesporvogn i stil med en scrapvogn, men allerede i 2009 kom den også til Sporvejsmuseet, hvor den blev opstillet ved Eilers Eg.<ref>''Sommer på Sporvejsmuseet'' af Svend Christensen. BYtrafik 4/2009, s. 167.</ref> Her benyttede gæsterne dens siddepladser i dårligt vejr, eller når de almindelige bænkearrangementer var optagede. Den blev dog efterhånden slidt af vejr og vind, så den blev derfor taget ind til renovering i 2020.<ref>''Et museum i pandemiens tegn'' af Svend Christensen. BYtrafik 6/2020, s. 5.</ref> I den forbindelse blev den så også ændret til at ligne en rigtig sporvogn med skilte, lanterner og det fiktive nummer 491.<ref name="Vinterens">''Vinterens aktiviteter på Sporvejsmuseet'' af Svend Christensen. BYtrafik 2/2022, s. 3-4.</ref> Ved genopsætningen i 2022 blev den desuden forsynet med lys og varme.<ref>[https://www.sporvejsmuseet.dk/spm/site/spm/spm.php?s=nyhedsartikel&ti=1654586461 ''Brolægning ved KS 491''] af Erik Lilholt. Sporvejsmuseet, 7. juni 2022.</ref>
Bygninger,_konstruktioner_og_anlæg